
2 DR.30.11.2021 

 
(iv) Februari 2022, pembentangan strategi dan Program Basmi 

Miskin Tegar fasa pertama akan dibentangkan kepada Jemaah 
Menteri; dan 

(v) Mac 2025, program ini akan mula dilaksanakan di 50 lokaliti 
terpilih. 

Pelaksanaan pendekatan baharu ini akan dipantau setiap tiga bulan sekali bagi 
memastikan intervensi yang berkesan sekiranya pencapaiannya kurang memuaskan. 
Selain daripada 50 lokaliti yang terpilih ini, program sedia ada bagi kelompok dan keluarga 
miskin lain di seluruh negara akan diteruskan. Dengan pendekatan secara keseluruhan 
negara dan bersepadu serta holistik, kerajaan beriltizam agar miskin tegar akan dapat 
dihapuskan menjelang tahun 2025 seperti yang disasarkan di bawah Rancangan Malaysia 
Ke-12. Terima kasih Tuan Yang di-Pertua. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Menteri. Soalan tambahan pertama, sila. 

Tuan Chang Lih Kang [Tanjong Malim]: Terima kasih Yang Berhormat Menteri, 
terima kasih Tuan Yang di-Pertua. Soalan tambahan saya adalah apakah pendekatan 
kerajaan yang boleh menjamin program pembasmian kemiskinan ini dapat memanfaatkan 
semua warga miskin tanpa mengira kaum, jantina seperti yang dinyatakan dalam 
dokumen RMKe-12. Terima kasih. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Tanjong Malim. Sila Yang Berhormat Menteri. 

Dato’ Sri Mustapa bin Mohamed: Isunya sama ada pendekatan ini akan 
berkesan. Kedua, sama ada ia akan meliputi semua kaum di negara kita. Mengenai soalan 
yang kedua iaitu sama ada ia akan meliputi semua kaum, seperti yang telah saya 
tegaskan tadi, kemiskinan tidak mengenali etnik ataupun lokaliti. Ada miskin di bandar, 
ada miskin di luar bandar. Orang Cina miskin, orang India miskin pun ada dan sudah pasti 
yang paling besar ialah bumiputera.  

Mengikut perangkaan daripada ICU, miskin tegar di kalangan orang Cina di 
negara kita ialah 7,689 keluarga dan masyarakat India seramai 11,290 keluarga. Kalau 
lihat di angka-angka bagi Mualim, Mualim ini sebahagian daripada Tanjong Malim. Saya 
difahamkan oleh Yang Berhormat, Tanjong Malim mempunyai dua DO.  

Salah satunya di Mualim. Angka yang saya ada untuk Mualim tentang miskin tegar 
tidaklah begitu ramai. Akan tetapi, bagi Parlimen– saya pun ada angka-angka bagi 
Parlimen Tanjong Malim. Angka-angka ini akan disemak oleh pihak ICU. Umpamanya, 
miskin tegar di bandar dalam Parlimen Tanjong Malim ialah 599 keluarga, luar bandar 
ialah sebanyak 404 keluarga.  

Jadi, ini jumlah miskin tegar. Saya nak tekankan, kerajaan tidak dapat atau tak 
mampu nak hapuskan kemiskinan sama sekali. Dasar kita adalah untuk hapuskan miskin 
tegar. Jadi, di Parlimen Tanjong Malim terdapat kira-kira 599 keluarga isi rumah miskin 
tegar dan sekali lagi saya nak tegas bahawa pendekatan baharu ini yang pertama, 
pendekatan holistik yang melibatkan semua pihak termasuk Kerajaan Pusat, kerajaan 
negeri dan termasuklah NGO melalui CSO. Kedua ialah ia bukan sahaja melibatkan 
pendekatan ekonomi, keusahawanan tetapi juga pendekatan holistik, bermaksud 
pendekatan selain daripada ekonomi termasuklah pendidikan dan juga kesihatan. Terima 
kasih Tuan Yang di-Pertua. 

■1010 

 Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Menteri. Soalan tambahan yang kedua, saya jemput Yang Berhormat Tebrau.  

 Tuan Steven Choong Shiau Yoon [Tebrau]: Terima kasih Tuan Yang di-Pertua.  
Terima kasih juga kepada Yang Berhormat Menteri Ekonomi yang menjawab soalan dari 
Yang Berhormat Tanjong Malim ya. Soalan tambahan saya, adalah latar belakangnya. 
Saya dapati di kawasan saya, tetapi saya fikir ini bukan khusus di kawasan saya. 
Golongan yang miskin tegar dia datang dari keluarga yang ada anak OKU atau ramai 



(iv) Februari 2022, pembentangan strategi dan Program Basmi. Miskin Tegar fasa pertama akan dibentangkan kepada Jemaah Menteri; dan. (v) Mac 2025, program ini akan mula dilaksanakan di 50 lokaliti terpilih. Pelaksanaan pendekatan baharu ini akan dipantau setiap tiga bulan sekali bagi memastikan intervensi yang berkesan sekiranya pencapaiannya kurang memuaskan. Selain daripada 50 lokaliti yang terpilih ini, program sedia ada bagi kelompok dan keluarga miskin lain di seluruh negara akan diteruskan. Dengan pendekatan secara keseluruhan negara dan bersepadu serta holistik, kerajaan beriltizam agar miskin tegar akan dapat dihapuskan menjelang tahun 2025 seperti yang disasarkan di bawah Rancangan Malaysia Ke-12. Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri. Soalan tambahan pertama, sila. Tuan Chang Lih Kang [Tanjong Malim]: Terima kasih Yang Berhormat Menteri, terima kasih Tuan Yang di-Pertua. Soalan tambahan saya adalah apakah pendekatan kerajaan yang boleh menjamin program pembasmian kemiskinan ini dapat memanfaatkan semua warga miskin tanpa mengira kaum, jantina seperti yang dinyatakan dalam dokumen RMKe-12. Terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Tanjong Malim. Sila Yang Berhormat Menteri. Dato' Sri Mustapa bin Mohamed: Isunya sama ada pendekatan ini akan berkesan. Kedua, sama ada ia akan meliputi semua kaum di negara kita. Mengenai soalan yang kedua iaitu sama ada ia akan meliputi semua kaum, seperti yang telah saya tegaskan tadi, kemiskinan tidak mengenali etnik ataupun lokaliti. Ada miskin di bandar, ada miskin di luar bandar. Orang Cina miskin, orang India miskin pun ada dan sudah pasti yang paling besar ialah bumiputera. Mengikut perangkaan daripada ICU, miskin tegar di kalangan orang Cina di negara kita ialah 7,689 keluarga dan masyarakat India seramai 11,290 keluarga. Kalau lihat di angka-angka bagi Mualim, Mualim ini sebahagian daripada Tanjong Malim. Saya difahamkan oleh Yang Berhormat, Tanjong Malim mempunyai dua DO. Salah satunya di Mualim. Angka yang saya ada untuk Mualim tentang miskin tegar tidaklah begitu ramai. Akan tetapi, bagi Parlimen- saya pun ada angka-angka bagi Parlimen Tanjong Malim. Angka-angka ini akan disemak oleh pihak ICU. Umpamanya, miskin tegar di bandar dalam Parlimen Tanjong Malim ialah 599 keluarga, luar bandar ialah sebanyak 404 keluarga. Jadi, ini jumlah miskin tegar. Saya nak tekankan, kerajaan tidak dapat atau tak mampu nak hapuskan kemiskinan sama sekali. Dasar kita adalah untuk hapuskan miskin tegar. Jadi, di Parlimen Tanjong Malim terdapat kira-kira 599 keluarga isi rumah miskin tegar dan sekali lagi saya nak tegas bahawa pendekatan baharu ini yang pertama, pendekatan holistik yang melibatkan semua pihak termasuk Kerajaan Pusat, kerajaan negeri dan termasuklah NGO melalui CSO. Kedua ialah ia bukan sahaja melibatkan pendekatan ekonomi, keusahawanan tetapi juga pendekatan holistik, bermaksud pendekatan selain daripada ekonomi termasuklah pendidikan dan juga kesihatan. Terima kasih Tuan Yang di-Pertua. #1010. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri. Soalan tambahan yang kedua, saya jemput Yang Berhormat Tebrau. Tuan Steven Choong Shiau Yoon [Tebrau]: Terima kasih Tuan Yang di-Pertua. Terima kasih juga kepada Yang Berhormat Menteri Ekonomi yang menjawab soalan dari Yang Berhormat Tanjong Malim ya. Soalan tambahan saya, adalah latar belakangnya. Saya dapati di kawasan saya, tetapi saya fikir ini bukan khusus di kawasan saya. Golongan yang miskin tegar dia datang dari keluarga yang ada anak OKU atau ramai.